ჯონ ფარქუარ ფულტონი

ჯონ ფარქუარ ფულტონი (ინგლ. John Farquhar Fulton; დ. 1 გერგობათუთა, 1899, სენტ-პოლი, მინესოტა, ააშ —  ღ. 29 მესი, 1960, ჰამდენი, კონექტიკუტი, ააშ) — ამერიკალი ნეიროფიზიოლოგი დო მენცარობაშ ისტორიკოსი, გიმირკვიუ პრიმატეფიშ ნეიროფიზიოლოგია. გურაფულენდჷ მინესოტაშ უნივერსიტეტის 1917-1918 წანეფს, უკულ ჰარვარდიშ უნივერსიტეტიშა გეგნორთჷ, სოდეთ მიპალუ ბაკალავრიშ ხარისხი 1921 წანას. 1925 წანას თხილუ ოდოქტორე დისერტაცია ოქსფორდიშ უნივერსიტეტიშ კოლეჯის. 1927 წანას ფულტონქ მიპალუ მედიცინაშ დოქტორი ხარისხი ჰარვარდიშ უნივერსიტეტის. გურაფაშ თებაშ უკულ ფულტონი მუშენდჷ პიტერ ბენტ ბრეგემიშ ჰოსპიტალს, ბოსტონს, ჰარვი კუშინგიშ ხემანჯღვერობათ. რდჷ იელიშ უნივერსიტეტიშ ფიზიოლოგაშ პროფესორი. 1947-1950 წანეფს ჯონ ფულტონი მუშენდჷ მენცარობაშ ისტორიაშ ჯარალუაშ პრეზიდენტო. ფულტონი რე ჰარვი კუშინგიშ, რობერტ ბოილიშ, ჯიროლამო ფრაკასტოროშ, ჯონ მეიოუშ, კენელმ დიგბიშ, ჯოზეფ პრისტლიშ დო შხვა მენცარეფიშ ბიოგრაფიეფიშ ავტორი. ჯონ ფარქუარ ფულტონი რდჷ Journal of Neurophysiology-შ რედაქტორი დო ჟურნალი Isis-იშ ორედაქციე სხუნუშ მაკათური.

რესურსეფი ინტერნეტის
 John Farquhar Fulton Papers (MS 1236). Manuscripts and Archives, Yale University Library.

კატეგორია:ამერიკალეფი
კატეგორია:ამერიკალი ნეიროფიზიოლოგეფი
კატეგორია:ამერიკალი მენცარობაშ ისტორიკოსეფი
კატეგორია:დუნაბადი 1899
კატეგორია:ნაღურა 1960